Budapest Fővárosi Városrehabilitációs Keret keretében

**Együttműködési Megállapodás,**

amely létrejött

**egyrészről a Budapest Főváros Önkormányzata,**

mint támogató (továbbiakban: **Támogató**)

(cím: 1052 Budapest, Városház u. 9-11., adószám: 15735636-2-41;

törzskönyvi azonosítószám: 735638; statisztikai számjel: 15735636-8411-321-01 képviseli: Tarlós István főpolgármester)

**másrészről a Budapest Főváros ………………………….. Önkormányzata,**

mint kedvezményezett (továbbiakban: **Kedvezményezett**),

(cím: …………….. adószám: ………………;

törzskönyvi azonosítószám: ……………; statisztikai számjel: ……………………… képviseli: ………………………. polgármester)

továbbiakban együtt: Felek között

**a „ ……………………………………………………………….” című városrehabilitációs projekt megvalósítására.**

**1. Preambulum**

1.1. Támogató a Fővárosi Városrehabilitációs Keret felhasználásának szabályairól szóló 27/2013. (IV.18.) számú Főv. Kgy. rendeletben foglaltak szerint „A) Városrehabilitáció keretében megvalósuló közterületek komplex megújítása”, valamint „B) Közösségi célú városrehabilitációs program” tárgyú pályázati felhívást tett közzé a kerületi önkormányzatok városrehabilitációs munkáinak támogatására (továbbiakban: Pályázati Felhívás), amelyre Kedvezményezett a Képviselő-testülete ………………. (……...) Ök. sz. számú határozatával elfogadott – FPH059/………………. iktatószámon és ….. pályázati azonosító számon regisztrált – pályázatot nyújtott be.

1.2 A pályázati felhívás 8. pontja meghatározza, hogy a Felek Együttműködési Megállapodást, majd az egyes projektelemek részletes kidolgozását és előkészítését követően Támogatási Szerződést kötnek egymással.

1.3. Támogató részéről a ..……./….. (……….)számú Főv.Kgy. határozat felhatalmazta a Főpolgármestert, a Kedvezményezett részéről a Képviselő-testület …………./…... (..….) számú határozata felhatalmazta a Polgármestert a jelen megállapodás aláírására.

**2. Az együttműködés tárgya**

2.1. Jelen megállapodás aláírásával Felek megállapodnak abban, hogy az 2.2. pontban szereplő projekt előkészítése és megvalósítása érdekében együtt kívánnak működni.

2.2. Támogató a ……………. (……...) számú Főv.Kgy. határozatával döntött arról, hogy Kedvezményezett részére a jelen megállapodás mellékletét képező és attól elválaszthatatlan pályázati dokumentációban foglalt városrehabilitációs projekt megvalósítására legfeljebb …………………………… forint, azaz ………………………… forint összegű vissza nem térítendő, a Támogatási Szerződés szerinti eljárásrendben folyósítandó támogatással járul hozzá. Támogató ……………. (……...) számú Főv.Kgy. határozatával rögzíti a támogatás alapját képező kulcsfontosságú, a Támogatási Szerződésből el nem hagyható projektelemeket, amelyek nélkül a Támogatási Szerződés nem köthető meg, melyek a „………………………………..” című városrehabilitációs projekt esetében a következőek:

|  |  |
| --- | --- |
| Kulcsfontosságú projektelem megnevezése: | Kulcsfontosságú projektelem rövid leírása: |
|  |  |
|  |  |
|  |  |
|  |  |

2.3. Jelen együttműködési megállapodás célja a nyertes pályázat megvalósítására, valamint az ahhoz megítélt támogatási összeg folyósítására és felhasználására irányuló Támogatási Szerződés előkészítése.

**3. Kötelezettségvállalás**

3.1. Kedvezményezett kötelezettsége a Támogatási Szerződés megkötéséhez a Pályázati Felhívás szerint szükséges feltételek legkésőbb 2018. január 31-ig történő teljesítése, és az ehhez kapcsolódó előkészítési költségek fedezetének biztosítása.

3.2. Felek rögzítik, hogy a Kedvezményezett által benyújtott pályázat a Támogató tulajdonában álló ingatlan(oka)t érint/ nem érint[[1]](#footnote-1).

3.2.1. A Kedvezményezett által benyújtott pályázatban foglalt, Támogató tulajdonát képező ingatlan(ok) adatai:

a) Helyrajzi száma:

b) Címe vagy fekvésének pontos körülhatárolása:

c) Támogató tulajdoni hányada:

d) Osztatlan közös tulajdon esetén a tulajdonostársak megnevezése és tulajdoni hányada:

e) Osztatlan közös tulajdonra vonatkozó, kizárólagos használat rendezésére létrejött okirat megnevezése, kelte, esetleges további azonosító adatai:

3.2.2. Támogató jelen megállapodás aláírásával – a Fővárosi Közgyűlés …/….(….) számú határozata alapján támogatja a fővárosi tulajdont érintő, jelen megállapodás 2.2 pontjában foglalt projekt megvalósítását. A Kedvezményezett köteles a projekt engedélyezési szintű terveit 2018. január 31-ig elkészíteni, és a Fővárosi Önkormányzathoz tulajdonosi hozzájárulásra benyújtani. A benyújtott terveket Támogató haladéktalanul elbírálja és dönt a tulajdonosi hozzájárulás megadásának kérdésében. Ezt elősegítendő Támogató vállalja, hogy Kedvezményezett a 2.2 pontban felsorolt tartalmi elemekre vonatkozó engedélyezési szintű tervei tervezeteinek véleményezésére, folyamatos szakmai konzultációra a Budapest Főváros Főpolgármesteri Hivatal Városépítési Főosztályán keresztül szakmai egyeztetések keretében lehetőséget biztosít. A Támogató tulajdonosi hozzájárulását adja jelen megállapodás 2.2 pontjában foglalt projekt megvalósítása céljából a Támogató tulajdonában lévő 3.2.1. pontban megjelölt ingatlan/ ingatlan tulajdoni hányad/ ingatlan kizárólagos használatában álló rész[[2]](#footnote-2) vonatkozásában a Támogató által előzetesen jóváhagyott engedélyezési terveknek megfelelő hatósági engedélyek és egyéb szükséges hozzájárulások Kedvezményezett által történő beszerzéséhez. Kedvezményezett tudomásul veszi, hogy a 3.2.1 pontban megjelölt ingatlan kivitelezési munkálatok elvégzése érdekében történő igénybevételének feltételei külön kerülnek meghatározásra. A 3.2.1 pontban megjelölt ingatlanon a beruházással kapcsolatos munkálatokat a Kedvezményezett a Támogatási Szerződés megkötéséig nem kezdheti meg.

3.2.3.[[3]](#footnote-3) Kedvezményezett kötelezettséget vállal arra, hogy a Támogató tulajdonában lévő ingatlan tulajdonostársainak a projekt megvalósításához szükséges engedélyeit, tulajdonosi hozzájárulásait beszerzi és tudomásul veszi, hogy amennyiben ezen kötelezettségének akár önhibáján kívül nem tud eleget tenni, úgy jelen megállapodás 3.3 pontjában foglaltak megfelelően irányadóak. Támogató kötelezettséget vállal arra, hogy a tulajdonostársak szükséges nyilatkozatainak beszerzése érdekében a Kedvezményezettel együttműködik.

3.2.4. Kedvezményezett tudomásul veszi, hogy amennyiben a benyújtott pályázat a Támogató tulajdonában álló ingatlan(oka)t érint, a Projekt megvalósítása az ingatlan vonatkozásában Kedvezményezett oldalán tulajdonjogot nem keletkeztet. Kedvezményezett tudomásul veszi, hogy a Projekt megvalósításával létrejövő vagyonnövekmény – eltérő megállapodás hiányában - olyan arányban kerül a Támogató tulajdonába és az értékét a Támogató olyan mértékben aktiválja, amely arányban tulajdona az ingatlan, amelyen a vagyonnövekmény létrejön. Ezen vagyonnövekmény vonatkozásában a Kedvezményezett semmilyen jogcímen követeléssel nem élhet, arra vonatkozólag a jövőben semmiféle igényt nem támaszthat. A Támogató és a Kedvezményezett - a Projekt megvalósításának esetleges speciális körülményeire tekintettel – e tárgyban további külön megállapodást köthet.

3.3. Amennyiben a jelen megállapodás 3.1. és 3.2. pontjában foglaltak nem teljesülnek, ezáltal a Támogatási Szerződés 2018. március 31-ig nem kerül elfogadásra, ez esetben Támogató nem vállal kötelezettséget az aktuális pályázati kiírás keretében megítélt támogatás Kedvezményezett részére történő folyósítására. Támogatási Szerződés megkötésének hiányában nincsen lehetőség a Projekt előkészítési költségeinek Kedvezményezett részére történő megtérítésére sem.

3.4. Támogató tudomásul veszi, hogy a projekt megvalósítása során a nem tulajdonát képező ingatlanon megvalósuló vagyonnövekmény az érintett ingatlan tulajdonosának vagy tulajdonosainak tulajdonába kerül.

3.5. Kedvezményezett vállalja, hogy a Támogatási Szerződés megkötése esetén legalább a Pályázati Felhívás előírásai alapján szükséges kerületi önerő összegét biztosítja a költségnemek arányának megtartásával. A Támogatási Szerződés megkötésének előfeltétele a szükséges önerő rendelkezésre állásának igazolása Támogató felé.

3.6. Kedvezményezett kötelezettséget vállal arra, hogy a Támogatási Szerződéshez szükséges tervek részletes tartalmának kidolgozása érdekében Budapest Főváros Főpolgármesteri Hivatal Városépítési Főosztályával együttműködik.

**4. Az együttműködés időtartama**

4.1. Jelen együttműködési megállapodást Felek határozott időre kötik, a Támogatási Szerződés 2018. március 31-ig való elfogadása esetén tervezetten a Projekt lezárásának napjáig.

4.2. A Támogatási Szerződés megkötésének fenti határidőig való elmaradása esetén Felek az együttműködést megszüntetik.

4.3. Jelen Együttműködési Megállapodás a Felek általi kölcsönös aláírásának napján, amennyiben a Megállapodást a Felek nem ugyanazon a napon írják alá, úgy az a későbbi aláírás időpontjában lép hatályba.

**5. Az együttműködés menete**

5.1. A Támogató a jelen megállapodásban foglalt projekt előkészítése és végrehajtása érdekében szükséges szakmai együttműködés fővárosi koordinációjára a Budapest Főváros Főpolgármesteri Hivatal Városépítési Főosztályát jelöli ki.

5.2. A Kedvezményezett a jelen megállapodásban foglalt projekt előkészítése és végrehajtása érdekében szükséges szakmai együttműködés kerületi koordinációjára a Főépítész Irodát jelöli ki.

5.3. Felek a jelen megállapodás hatálybalépését követően egységes, aktív kommunikációs tevékenységet végeznek, mind a lakosság, mind a szakma számára biztosítják a nyilvánosság feltételeit, ezáltal törekednek a városrehabilitációs projekt társadalmasítására.

**6. Egyéb rendelkezések**

6.1. Kedvezményezett a kommunikációs aktivitása során (sajtóközlemény, tervismertetés, lakossági fórum, stb.) köteles feltüntetni azt a tényt, hogy a Projekt Budapest Főváros Önkormányzatának támogatásával valósul meg. (Budapest Főváros támogatásával, Városrehabilitációs pályázat).

Mellékletek

1. Komplett pályázati dokumentáció, amely fizikai értelemben nem kerül csatolásra jelen Együttműködési Megállapodáshoz

Budapest, ………………..

|  |  |  |
| --- | --- | --- |
| ...................................…… | ...................................…… | …………………………………... |
| **Támogató** | **Támogató** | **Kedvezményezett** |
| Budapest Főváros Önkormányzata képviseletében  Tarlós István  főpolgármester  megbízása alapján | Budapest Főváros Önkormányzata képviseletében  Tarlós István főpolgármester  megbízása alapján | Budapest Főváros …….. Kerület …………. Önkormányzata nevében:  ………………………..….. |
| Bagdy Gábor József dr. | Szeneczey Balázs dr. |  |
| Főpolgármester-helyettes | Főpolgármester-helyettes | Polgármester |

Pénzügyi ellenjegyzést végezte:

Budapest, ……………..

………………………………………..

Verő Tibor főosztályvezető

Pénzügyi Főosztály

Láttam:

Budapest, ……………..

………………………………………..

Főjegyző megbízásából

Megyesné dr. Hermann Judit

1. A 3.2. számú rendelkezést a nyertes pályázat tartalmának megfelelően - a Fővárosi Közgyűlés vonatkozó határozatában rögzített, tulajdonosi hozzájárulása esetén - kell alkalmazni, amennyiben a nyertes pályázat a Támogató tulajdonában álló ingatlant nem érint, úgy a 3.2 számú rendelkezés alpontjainak alkalmazására értelemszerűen nincsen szükség. [↑](#footnote-ref-1)
2. A 3.2.1. pontban foglaltakkal összhangban értelemszerűen kiválasztandó a megfelelő szövegrész. [↑](#footnote-ref-2)
3. Ezen rendelkezés kizárólag a 3.2.1. pontban foglaltak szerinti osztatlan közös tulajdonú ingatlan érintettsége esetében, kizárólagos használatra vonatkozó megállapodás hiányában része a szerződésnek. [↑](#footnote-ref-3)